EkBass/fiwiki-20250220-pages-articles huggingface dataset:
Thaddeus Young

Thaddeus Charles Young (s. 21. kesäkuuta 1988 New Orleans, Louisiana) on yhdysvaltalainen koripalloilija. Hän oli ensimmäisen kierroksen 12:s varaus NBA:n vuoden 2007 varaustilaisuudessa. 203-senttinen Young edusti ensimmäiset seitsemän NBA-kauttaan Philadelphia 76ersia ja pelasi tämän jälkeen kaudet Minnesota Timberwolvesissa ja Brooklyn Netsissä. Heinäkuussa 2016 hän siirtyi osana vaihtokauppaa Indiana Pacersiinhttp://www.nba.com/pacers/news/pacers- acquire-teague-young-trades. Heinäkuussa 2019 Young siirtyi vapaana pelaajana kolmivuotisella, yhteensä 41 miljoonan dollarin sopimuksella Chicago Bullsiinhttps://yle.fi/urheilu/3-10857385. Young syntyi New Orleansissa, Louisianassa. Myös hänen isänsä pelasi nuoruudessaan koripalloa ja sai Jacksonvillen yliopistossa vuodesta 1976 oltuaan oman NBA-varauksensa vuonna 1978. Young pääsi high schoolin jälkeen Georgia Institute of Technologyyn. == Lähteet == == Aiheesta muualla == Luokka:Yhdysvaltalaiset koripalloilijat Luokka:Vuonna 1988 syntyneet Luokka:Elävät henkilöt
Vihermehiläissyöjä

Vihermehiläissyöjä (Merops persicus) on värikäs hyönteisravintoon erikoistunut säihkylintu, joka joskus harhautuu Suomeen asti.Suomen Luonto 2001 == Koko ja ulkonäkö == Linnun pituus on 24–26 cm, siipien kärkiväli 36–40 cm ja paino noin 60 g. Melko värikäs höyhenpuku: vihreä yleisväri, siniset posket, oranssi leuanalus ja musta, valkoreunainen silmikkokuvio. Nokka on musta, pyrstö harmaa, ja pyrstön kaksi keskimmäistä sulkaa muodostavat piiskamaisen ulokkeen. Lajin voi sekoittaa vain johonkin toiseen mehiläissyöjälajiin, lähinnä vielä riemunkirjavampaan mehiläissyöjään. Sukupuolet ovat samanvärisiä, mutta nuoret linnut himmeämmän värisiä. == Esiintyminen == Vihermehiläissyöjä pesii Pohjois-Afrikassa ja läntisessä Aasiassa Kaspianmeren suunnalla. Se on muuttolintu ja talvehtii trooppisessa Afrikassa. == Elinympäristö == Vihermehiläissyöjä pesii puoliaavikolla, jossa on yksittäisiä puita kuten akaasioita. Se talvehtii avoimessa maastossa. == Lisääntyminen == Laji pesii yhdyskuntina jokivarsilla. Se kaivaa pesätunnelin hiekkatörmään ja naaras munii 4–8 munaa, joita molemmat puolisot hautovat. == Ravinto == Syö pääasiassa ilmassa lentäviä hyönteisiä, enimmäkseen sudenkorentoja ja niiden sukulaisia sekä pistiäisiä kuten mehiläisiä, ampiaisia ja herhiläisiä. == Lähteet == == Aiheesta muualla == * Luokka:Mehiläissyöjät
Lehmän vuosi

Lehmän vuosi on suomalainen draamasarja, jota esitettiin Yle TV2 -kanavalla tammikuusta 2006 alkaen. Sarja oli alun perin kuusiosainen, mutta suuren suosion ansiosta siihen kuvattiin kuusi uutta osaa, jotka esitettiin maaliskuusta 2008 lähtien. Kolmannen tuotantokauden kuvaukset alkoivat elokuussa 2008 ja ne jatkuivat jouluun saakka. Kolmas tuotantokausi esitettiin 14. huhtikuuta – 19. toukokuuta 2010. Sarjan päähenkilö on eläinlääkäri Hanna Takala, joka palaa sarjan alussa kotikuntaansa Haapavirralle. Sarjassa seurataan kyläläisten elämää. Sarja on kuvattu Tampereen ympäristössä Hämeenkyrössä, Nokialla ja Vammalassa eli nykyisessä Sastamalassa. Kylät Karkku, Jumesniemi, Kutala ja Sarkola olivat keskeisiä kuvauspaikkoja. == Jaksot == === Ensimmäinen tuotantokausi === Jakso Nimi Ensiesitys 2. esitys 3. esitys 1\. Vastakierre 4.1.2006 13.2.2008 16.2.2008 2\. Musta hevonen 11.1.2006 20.2.2008 23.2.2008 3\. Villisiat 18.1.2006 27.2.2008 30.2.2008 4\. Veren perintö 25.1.2006 5.3.2008 8.3.2008 5\. Vikapisto 1.2.2006 12.3.2008 15.3.2008 6\. Korvamerkit 8.2.2006 19.3.2008 22.3.2008 === Toinen tuotantokausi === Jakso Nimi Ensiesitys 2. esitys 3. esitys 7\. Viimeinen matka 26.3.2008 29.3.2008 3.3.2010 8\. Hakuaika 2.4.2008 5.4.2008 10.3.2010 9\. Yllätyslahjat 9.4.2008 12.4.2008 17.3.2010 10\. Pitkä kierros 16.4.2008 19.4.2008 24.3.2010 11\. Linnut 23.4.2008 26.4.2008 31.3.2010 12\. Varsanjalka 30.4.2008 3.5.2008 7.4.2010 === Kolmas tuotantokausi === Jakso Nimi Ensiesitys 2. esitys 13\. Susi lammasten vaatteissa 14.4.2010 18.4.2010 14\. Mullin mallin 21.4.2010 25.4.2010 15\. Kestävää kehitystä 28.4.2010 2.5.2010 16\. Hirvi vai ei 5.5.2010 9.5.2010 17\. Kaukainen ystävä 12.5.2010 16.5.2010 18\. Hääyllätyksiä 19.5.2010 23.5.2010 == Katsojaluvut == === Ensimmäinen tuotantokausi === Sarjan katsotuin jakso on ollut ensimmäisen tuotantokauden viimeinen jakso, jota katsoi 768 000 katsojaa. Ensimmäistä tuotantokautta seurasi keskimäärin 675 000 katsojaa. === Toinen tuotantokausi === Toisen tuotantokauden katsotuin jakso oli 16. huhtikuuta esitetty osa 10, jolla oli 695 000 katsojaa. Kyseisellä viikolla Lehmän vuosi oli kolmanneksi katsotuin draamasarja Salattujen elämien ja Kotikatsomon jälkeen. Toista tuotantokautta katsoi keskimäärin 645 000 katsojaa. === Kolmas tuotantokausi === Kolmannen tuotantokauden avausjakso keräsi keskimäärin 724 000 katsojaa ja oli samalla kanavansa viikon katsotuin ohjelma. Jakso oli myös sarjan katsotuin jakso sitten ensimmäisen kauden. == Näyttelijät == == Lähteet == == Aiheesta muualla == Luokka:2000-vuosikymmenen suomalaiset draamasarjat Luokka:2010-luvun suomalaiset draamasarjat Luokka:Yle TV2:n televisio-ohjelmat
Fabrice Muamba

Fabrice Ndala Muamba (s. 6. huhtikuuta 1988 Kinshasa, Zaire) on englantilainen entinen jalkapalloilija, joka edusti valioliigaseura Bolton Wanderersia. Pelipaikaltaan hän oli puolustava keskikenttäpelaaja. == Nuoruus == Muamba syntyi Kinshasassa, silloisessa Zairessa. Hän muutti Englantiin 1999 poliittisen turvapaikan saaneen isänsä luo olleessaan 11-vuotias. Muuttaessaan Muamba ei osannut englannin kieltä. Hän kuitenkin sopeutui nopeasti ja menestyi niin urheilussa kuin opiskelussa. == Seurajoukkueura == Muamba liittyi Arsenalin juniorijoukkueeseen 2002 ja siirtyi ammattilaiseksi 2005. Hän debytoi edustusjoukkueessa 25. lokakuuta 2005 liigacupin ottelussa. Arsenal lainasi Muamban mestaruussarjassa pelanneeseen Birmingham Cityyn kaudeksi 2006–2007. Hänet valittiin kauden jälkeen seuran parhaaksi nuoreksi pelaajaksi. Loppukeväällä Muamba siirtyi Birminghamiin pysyvästi noin neljän miljoonan punnan siirtosummalla. Birmingham nousi Valioliigaan ja Muamba kuului koko kauden vakiokokoonpanoon. Birmingham ei kuitenkaan onnistunut säilyttämään sarjapaikkaansa ja elokuussa Muamba siirtyi Boltoniin noin viiden miljoonan punnan siirtohinnalla. Boltonissa Muamba vakiinnutti nopeasti paikkansa. Muun muassa kaudella 2009–2010 hän pelasi jokaisessa ottelussa ja The Bolton News -lehden lukijat valitsivat hänet Boltonin kauden parhaaksi pelaajaksi. Kesällä 2010 Muamba allekirjoitti neljän vuoden mittaisen jatkosopimuksen. 17\. maaliskuuta 2012 Muamba sai sydänkohtauksen kesken Tottenhamia vastaan pelattua FA Cupin ottelua. Hän sai pitkään ensihoitoa kentällä, jonka jälkeen hänet vietiin sairaalaan. Ottelu keskeytettiin ja myöhemmin myös Boltonin seuraava ottelu peruttiin. Muamban sydän oli pysähdyksissä 78 minuuttia ennen kuin se saatiin jälleen toimintaan itsenäisesti. Kriittisestä tilasta Muamba toipui lääkärien mukaan ihmeellisen nopeasti. Hän pystyi puhumaan kaksi päivää onnettomuuden jälkeen ja kävelemään kahden viikon kuluttua. Muamballe asennettiin defibrilloiva sydämentahdistin, minkä jälkeen hän pääsi sairaalasta vietettyään siellä kuukauden. Elokuussa 2012 Muamba ilmoitti lopettavansa uransa. == Maajoukkueura == Muamba on Britannian kansalainen ja hän edustanut Englantia kaikissa nuorten maajoukkueissa alle 16-vuotiaista lähtien. Alle 21-vuotiaiden maajoukkueessa Muamba on toiminut kapteenina ja hän oli mukana ikäluokan EM-kisoissa 2009, joissa Englanti sijoittui toiseksi. == Lähteet == == Aiheesta muualla == *Fabrice Muamban pelaajatilastot Soccerbase.comissa Luokka:Englantilaiset jalkapalloilijat Luokka:Vuonna 1988 syntyneet Luokka:Elävät henkilöt
Ääretön joulu

Ääretön joulu (KÄDET-105) on hardcore punk -yhtye Terveiden Käsien vuonna 1982 julkaistu 7’’ EP. Sitä pidetään yleisesti yhtenä Terveiden Käsien merkittävimmistä julkaisuista ja yhtenä suomalaisen hardcore punkin merkkiteoksista. EP:n kappaleet ovat erittäin lyhytkestoisia ja aggressiivisesti soitettuja. Levyn tunnetuimmat kappaleet lienevät ”Pissaa ja paskaa” ja ”Tornion kevät”, joita ovat versioineet myös monet muut yhtyeet. Lappeenrantalainen rock-yhtye Kotiteollisuus versioi ”Pissaa ja paskaa” -kappaleen vuonna 2008 ilmestyneelle Sotakoira -albumilleen. Apulanta on soittanut esiintymisissään ”Tornion kevät” -kappaletta ja se päätyi myös live- levylle, joka julkaistiin vuonna 2007 ilmestyneen Eikä vielä ole edes ilta -albumin erikoispainoksellaApulanta – Levyt. EP:n julkaisi paremmin suomirock- julkaisuistaan tunnettu tamperelainen Poko Rekords. Se jäi Terveiden Käsien ainoaksi yhteistyöksi Pokon kanssaLammaszine – Pokon hardcore-klassikot. Vuonna 2012 Svart Records julkaisi EP:stä uusintapainoksen. Se julkaistiin sekä tavallisena mustana, että rajoitettuna keltaisena vinyylipainoksenaSvart Records – Terveet Kädet – Ääretön joulu. Aikaisemman, vuonna 1989 ilmestyneen uusintapainoksen julkaisi Hiljaiset LevytDiscogs – Terveet Kädet – Ääretön joulu. Albumi nousi Suomen virallisen singlelistan sijalle 19. == Kappaleet == Kaikki kappaleet säveltänyt Timo Wiik ja sanoittanut Läjä Äijälä. === A-puoli === # # # # === B-puoli === # * # # # == Kokoonpano == * Läjä – laulu * Tiimo – kitara * Piäsky – basso * Peedro – rummut === Muut henkilöt === * Seppo Oförsagd – tuottaja, äänittäjä * Terveet Kädet – tuottaja, kansikuva === Julkaisut === * Poko Rekords 1982 (KÄDET-105) * Hiljaiset Levyt 1989 (HIKS-016) * Svart Records 2012 (SVR140)Finnmusic – Terveet Kädet == Lähteet == Luokka:Vuoden 1982 EP:t Luokka:Terveiden Käsien EP:t
Daniel Harvey Hill

Daniel Harvey Hill (12. heinäkuuta 1821 – 24. syyskuuta 1889) oli etelävaltioiden kenraali Yhdysvaltain sisällissodassa. Hänet tunnettiin aggressiivisena komentajana, ja toisaalta syvästi uskonnollisena miehenä, jolla oli kuiva, sarkastinen huumori. Hän oli Stonewall Jacksonin lanko, läheinen ystävä sekä James Longstreetille että Joseph E. Johnstonille, mutta erimielisyydet Robert E. Leen ja Braxton Braggin kanssa maksoivat hänelle konfederaation presidentin Jefferson Davisin suosion. Vaikka hänen sotilaallinen kyvykkyytensä olikin hyvin kunnioitettu, hän ei juurikaan ollut mukana taisteluissa sisällissodan lipussa. Historiankirjoituksessa hänet muistetaan nimellä D.H. Hill. ==Lapsuus ja nuoruus== Hill syntyi Yorkin alueella Etelä-Carolinassa. Hän valmistui West Pointista 1842, 28. luokkansa 56 kadetista, ja nimitettiin Yhdysvaltain tykistöön. Hän kunnostautui Meksikon-Amerikan sodassa, yleni kapteeniksi Contrerasin ja Churubuscon taisteluissa, ja vielä väliaikaiseksi majuriksi urheudesta Chapultepecissa. Helmikuussa 1849 hän erosi armeijasta ja tuli matematiikan professoriksi Washingtonin collegeen (nykyisin Washingtonin-Leen kollege) Lexingoniin Virginiaan. ==Sisällissota== Sisällissodan alussa hänestä tuli etelävaltioiden armeijan eversti. Hän voitti Big Bethelin taistelun Virginiassa 10. kesäkuuta 1861. Hän otti osaa 1862 Williamsburgin ja Yorktownin taisteluihin, jotka olivat Virginian niemimaan taisteluista ensimmäisiä, ja johti divisioonaa kenraalimajuriksi ylennettynä Seven Pinesin ja Seven Daysin taisteluissa. 22. heinäkuuta 1862 Hill ja unionin kenraalimajuri John A. Dix tekivät sopimuksen vankienvaihdosta, nimeltään Dixin-Hillin kartellin. Maryland-kampanjassa 1862 Hill ja hänen miehensä taistelivat South Mountainissa ja Antietamin taistelussa. Antietamissa hän puolusti muutamien eri divisioonista olevien miesten kanssa Bloody Laneksi kutsutta tietä juuri taistelun kriittisimmällä hetkellä. Taistelussa kolme hevosta ammuttiin hänen altaan. Hän riitaantui Robert E. Leen kanssa eikä Fredericksburgin taistelun jälkeen saanut ylennystä armeijakunnan komentajaksi. Myöhemmin kesällä 1863 hänen komensi reservijoukkoja Richmondissa ja Erasmus Keyesissä taisteli onnistuneesti John A. Dixiä vastaan. 1863 hänet lähetettiin Tennesseen armeijaan komentamaan kenraaliluutnanttina yhtä Braxton Braggin armeijakuntaa. Hän taisteli sekavassa ja verisessä Chickamaugan taistelussa, jonka jälkeen riitaantui Braggin kanssa. Kun Tennesseen armeijaa uudelleenjärjesteltiin jälleen, Hill jäi ilman komennusta ja Davis alensi hänet kenraalimajuriksi. ==Sodan loppu ja viimeiset vaiheet== Tämän jälkeen hän komensi pienempiä yksiköitä kaukana suurista armeijoista, taisteli Bentonvillessä Pohjois-Carolinassa ja antautui Joseph E. Johnstonin armeijan mukana 26. huhtikuuta 1865. Sodan jälkeen hän työskenteli "Land We Love"-nimisen lehden editorina ja Arkansasin yliopiston presidenttinä. Hän kuoli Charlottessa ja on haudattu Davidsonin collegen hautausmaahan. Hill, Daniel Harvey Hill, Daniel Harvey Hill, Daniel Harvey
Tōhō

Tōhō kabushikikaisha () on suuri japanilainen elokuvastudio. Yhtiön pääkonttori on Tokion Chiyodassa, ja se on osa Hankyū Hanshin Tōhō -konsernin ydintä. Tōhōn ylivoimaisesti tunnetuin luomus on Godzilla. Tōhōn nimi tarkoittaa kirjaimellisesti käännettynä "itämaista aarretta". Se on tuottanut daikaijū- eli jättiläishirviö- ja tokusatsu- eli erikoistehoste-elokuvia. Tōhōn "isoon viisikkoon" kuuluvat Godzilla, Mothra, King Ghidorah, Mechagodzilla ja Rodan, jotka ovat esiintyneet lukuisia kertoja yhtiön tuotteissa. Tōhōon tuottanut myös Akira Kurosawan elokuvia, Chōseishin- tuotemerkin piiriin kuuluvia televisio-ohjelmia ja Studio Ghiblin anime- elokuvia. == Aiheesta muualla == *Tōhōn virallinen kotisivu
Håvard Nordtveit

thumb|Håvard Nordtveit Håvard Nordtveit (s. 21. kesäkuuta 1990 Vats) on norjalainen jalkapalloilija. Hän on pelannut pitkään Saksassa ja edusti vuosina 2017–2022 Hoffenheimia. 188-senttisen Nordtveitin pelipaikka on keskuspuolustaja. == Seurajoukkueura == Nordtveit pelasi kotimaassaan FK Haugesundissa kymmenen Adeccoligaenin ottelua, kunnes siirtyi vuonna 2007 Englannin valioliigan Arsenaliin. Hän ei pelannut lontoolaisseurassa yhtään edustusjoukkueen ottelua. Lainakomennuksilla hän pelasi kolme Segunda Divisiónin ottelua UD Salamancassa syksyllä 2008, 17 Tippeligaenin ottelua Lillestrømissä kesällä 2009 ja 19 bundesliigaottelua Nürnbergissä kaudella 2009–2010. Nordtveit siirtyi Borussia Mönchengladbachiin ilmaissiirrolla tammikuussa 2011. Hän pelasi seurassa viiden ja puolen kauden aikana 152 bundesliigaottelua, joissa teki kymmenen ja syötti yhdeksän maalia. Mestarien liigassa hän pelasi kuusi ottelua ilman tehomerkintöjä. Eurooppa-liigan 12 ottelussa hän viimeisteli yhden ja alusti kaksi maalia. Hän siirtyi West Hamiin ilmaissiirrolla kesällä 2016. Ainoalla kaudellaan hän pelasi 16 valioliigaottelua, joissa syötti yhden maalin. Nordtveit siirtyi Hoffenheimiin kahdeksalla miljoonalla eurolla kesällä 2017. Kevätkaudella 2019 hän pelasi lainalla Fulhamissa viisi valioliigaottelua, joissa syötti yhden maalin. Hoffenheimissa hän on kauden 2019–2020 loppuun mennessä pelannut 34 liigaottelua ja syöttänyt yhden maalin. Mestarien liigan kolmessa ottelussa hän on tehnyt yhden maalin. Eurooppa-liigassa hän on pelannut viisi ottelua. == Maajoukkueura == Nordtveit pelasi yhteensä 57 ottelua ja teki seitsemän maalia Norjan ikäkausimaajoukkueissa. Norjan maajoukkueessa hän on pelannut 52 ottelua ja tehnyt niissä kaksi maalia. Ensimmäisen maaottelunsa hän pelasi Liettuaa vastaan kesäkuussa 2011. Hän on pelannut 13 MM- ja 16 EM- karsintaottelua. == Lähteet == Luokka:Norjalaiset jalkapalloilijat Luokka:Vuonna 1990 syntyneet Luokka:Elävät henkilöt
MG 17

MG 17 on saksalaisen Rheinmetallin, myöhemmin Rheinmetall-Borsigin valmistama 7,92 × 57 millimetrin ilmajäähdytteinen ja rekyylitoiminen, vyösyöttöinen konekivääri. Louis Schmeisserin suunnittelemaan MG 30 -konekivääriin perustunut Flugzeug-Maschinengewehr MG 17 () suunniteltiin vuonna 1936 kiinteäksi aseeksi Luftwaffen hävittäjiin. Siihen oli asennettavissa synkronointilaite, joka mahdollisti ampumisen pyörivän potkurin läpi. Lentokoneaseistuksen sodanaikaisen kehityksen myötä 7,92 millin konekiväärit todettiin liian pienitehoisina vanhentuneiksi. Vuodesta 1942 lähtien niitä alettiin muuntaa maajoukkojen käyttöön varustamalla ne olkatuella, uusilla tähtäimillä ja haaratuella sekä kolmijalkatuen kiinnitysmahdollisuudella. Muunnetut aseet jaettiin pääasiassa Luftwaffen maajoukoille. == Lähteet == *WW II German Infantry Anti-Tank Weapons: Machine Guns *www.pkymasehist.fi/konekivaarit.html == Aiheesta muualla == Luokka:Rheinmetall Luokka:Konekiväärit
William Henry Fitzhugh Lee

William Henry Fitzhugh Lee (31. toukokuuta 1837 Arlington House, Arlington, Virginia – 15. lokakuuta 1891 Ravensworth, Virginia), tunnetaan nimillä Rooney Lee tai W. H. F. Lee, oli Robert E. Leen ja Mary Anna Randolph Custisin toinen poika. Hän oli maanviljelijä, konfederaation ratsuväenkenraali ja myöhemmin kongressin jäsen. ==Lapsuus ja nuoruus== Lee syntyi Arlingtonin talossa Arlingtonissa Virginiassa. Hän meni Harvardin yliopistoon ja seurasi isänsä jalanjälkiä menemällä Yhdysvaltain armeijaan 1857, jossa hänestä tehtiin vänrikki. Hän palveli Yhdysvaltain 6. jalkaväkirykmentissä Albert Sidney Johnstonin alaisena ja otti osaa Utahin sotaan mormoneja vastaan. Vuonna 1859 hän erosi armeijasta ja alkoi työskentelemään "White House" -plantaasillaan New Kent Countyssa Virginiassa. ==Sisällissodan alku== Yhdysvaltain sisällissodan puhjettua 1861 Lee liittyi Konfederaation armeijaan kapteenina ja sai komentoonsa oman ratsuväkikomppanian. Lee ylennettiin pian majuriksi. Hän palveli alussa läntisimmässä Virginiassa prikaatikenraali William W. Loringin alaisena 1861 ja alkuvuonna 1862. Hänet sijoitettiin everstiluutnantiksi prikaatikenraali J. E. B. Stuartin alaisuuten. Myöhemmin hänestä tuli 9. Virginian ratsuväen eversti. ==Antietam== South Mountainin taistelun jälkeen Lee ylennettiin prikaatikenraaliksi. Hän taisteli Antietamin taistelussa serkkunsa Fitzhugh Leen alaisena. Hän komensi 3. prikaatia Stuartin ratsuväendivisioonasta Fredericksburgin ja Chancellorsvillen taisteluissa. Hän haavoittui Brandy Stationin taistelussa Gettysburgin kampanjan alussa ja jäi Unionin joukkojen vangiksi Hickory Hillissä Virginiassa kaksi viikkoa myöhemmin ollessaan toipumassa. ==Sodan loppu ja myöhemmät vaiheet== Lee oli sotavankina New Yorkin osavaltiossa, kunnes hänet vaihdettiin konfederaation armeijaan 25. helmikuuta 1864. Hänet vaihdettiin unionin sotavankina olleeseen prikaatikenraali Neal S. Dowiin. Huhtikuussa hänet ylennettiin kenraalimajuriksi, ja hän komensi ratsuväen armeijakuntaa Petersburgin läpimurron ja isänsä armeijan perääntymisen aikana Appomattox- taistelussa. Sodan lopussa hän oli toiseksi korkea-arvoisin konfederaation ratsuväenupseeri. Hän antautui isänsä kanssa Appomattoxin käräjätalolla. Sodan jälkeen Lee valittiin Virginian osavaltionsenaattiin vuosiksi 1875-1878 ja Yhdysvaltain edustajainhuoneeseen 1887, jossa hän toimi aina kuolemaansa 1891 saakka. Hän kuoli Ravensworthissa ja hänet on haudattu Leen kappeliin Lexingtoniin Virginiaan. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Yhdysvaltojen sisällissodan etelävaltioiden kenraalit Luokka:Vuonna 1837 syntyneet Luokka:Vuonna 1891 kuolleet
Kyttä antaa kyytiä

Kyttä antaa kyytiä (, ) on hongkongilainen toimintakomediaelokuva, jossa näyttelee muun muassa Jackie Chan. Elokuva on julkaistu vuonna 1985. Elokuva palkittiin 1986 Hongkongin elokuvajuhlilla parhaan elokuvan ja parhaan toimintakoreografian palkinnoilla. == Roolit == == Suhtautuminen Suomessa == Valtion elokuvatarkastamo asetti elokuvalle ennakkotarkastuksessa 5.6.1987 ikärajan KK (Kokonaan kielletty), joten elokuvaa ei saanut laillisesti Suomessa esittää eikä levittää. Perusteena tarkastamo käytti yleisluontoista termiä: "raaistava". Valitus Valtion elokuvalautakuntaan piti täyskiellon voimassa. Uusintatarkastuksen yhteydessä 21.7.1987 tarkastamo pysyi jälleen kannassaan ja täyskielto voimassa. Elokuvalle annettiin uudessa ennakkotarkastuksessa 21.9.1992 ikäraja K18, ja se sai virallisen ensi-iltansa Rakkautta ja Anarkiaa -elokuvafestivaalilla. Viitattu 30.3.2018}} Ikäraja kuitenkin tarkoitti, että voimassa olevan videolain vuoksi elokuvaa ei saanut levittää eikä myydä kotivideotallenteena. Vasta aikuissensuurin poistuminen lakimuutoksessa 1.1.2001 vapautti elokuvan täyskiellosta. == Lähteet == == Aiheesta muualla == * Luokka:Vuoden 1985 elokuvat Luokka:Hongkongilaiset elokuvat Luokka:Toimintakomediat Luokka:Kokonaan kielletyt elokuvat Suomessa
Sammy Aaltonen

Sammy Aaltonen eli Sami Aaltonen on suomalainen laulaja ja säveltäjä, joka laulaa Private Line -yhtyeessä ja on bändin perustajajäsen. Hän on myös yhtyeen pääasiallinen säveltäjä ja sanoittaja. Sami Aaltonen toimii myös äänitetuottajana sekä nauhoittajana. Hän on johtaja levy-yhtiössä "Bad Habit Records" ja lisäksi hänellä on oma äänitysstudio Itä-Helsingissä nimeltään "East Sound Studios".https://www.facebook.com/EastSoundStudios/infohttp://www.wix.com/eastsound/east- sound-studios/contact#! Aaltonen on soittanut kitaraa myös yhtyeissä Arto Muna ja Millennium, Billion Dollar Babes, S-A-D, Georgie Picket In Colours ja Risequad. Aaltosen ex-kumppani on suomalainen TV-juontaja Kirsi Salo ja heillä on liitostaan kaksi lasta.http://www.iltalehti.fi/viihde/2011102814658257_vi.shtml == Lähteet == Luokka:Suomalaiset rocklaulajat Luokka:Suomalaiset säveltäjät Luokka:Syntymävuosi puuttuu Luokka:Elävät henkilöt
George Washington Custis Lee

George Washington Custis Lee (tunnetaan myös nimellä Custis Lee) (16. syyskuuta 1832 – 18. helmikuuta 1913) oli etelävaltioiden kenraali Yhdysvaltain sisällissodassa. Hän oli Robert E. Leen ja Mary Anna Custis Leen vanhin poika. 1850–1854 hän kävi West Pointin ja valmistui luokkansa parhain arvosanoin. Hänen isänsä oli ylitarkastaja hänen valmistuessaan. Custis Lee sai komennuksen pioneerijoukkoihin, kuten hänen isänsä ennen häntä, kunnes hän erosi Yhdysvaltain armeijasta keväällä 1861 pian sen jälkeen kun Virginia erosi unionista. Sisällissodan aikana Custis Lee yleni kenraalimajuriksi ja palveli sodan ajan Jefferson Davisin kenttäadjutanttina. Custis Lee tarjoutui sotavangiksi veljensä Rooneyn tilalle, jotta Rooney sai palata kotiin kuolemansairaan vaimonsa luokse. Sodan loppuvaiheessa Custis Lee komensi joukkoja kentällä ja jäi sotavangiksi ensimmäisessä taistelussaan Saylor's Creekissä kolme päivää ennen kuin hänen isänsä antautui Ulysses S. Grantille Appomattoxin käräjätalolla. Sodan jälkeen hän voitti oikeusjutun valtiota vastaan ja sai sukutilansa, Arlington Housen itselleen. Hän huomasi, ettei kykene ylläpitämään sitä ja myi sen takaisin valtiolle. Isänsä kuoleman jälkeen hän oli Washingtonin ja Leen yliopiston rehtori vuodesta 1871 vuoteen 1897. Hänet on haudattu Leen kappeliin Lexingtoniin Virginiaan. == Lähteet == Lee, George Washington Custis Lee, George Washington Custis Lee, George Washington Custis
12 Rounds

12 Rounds on Renny Harlinin ohjaama yhdysvaltalainen elokuva, jonka pääosassa näyttelee räppäri ja showpainija John Cena.Variety: WWE, Fox Atomic go for '12 Rounds' 14.2.2008. Elokuvan ensi-ilta oli vuonna 2009. == Juoni == Elokuva kertoo etsivä Danny Fisheristä, jonka tyttöystävä kidnapataan. Saadakseen naisensa takaisin Fisher joutuu kilpailemaan 12 erää kestävässä pelissä. == Lähteet == == Aiheesta muualla == * Virallinen sivusto * 12 Rounds IMDb:ssä Luokka:Vuoden 2009 yhdysvaltalaiset elokuvat Luokka:Renny Harlinin ohjaamat elokuvat Luokka:Yhdysvaltalaiset toimintaelokuvat Luokka:20th Century Foxin elokuvat
Andre Iguodala

Andre Tyler Iguodala (s. 28. tammikuuta 1984 Springfield, Illinois) on yhdysvaltalainen aktiiviuransa lopettanut koripalloilija. Iguodala aloitti NBA-uransa vuonna 2004 Philadelphia 76ersissä. Vuonna 2012 hän siirtyi Denver Nuggetsiin, seuraavalla kaudella Golden State Warriorsiin ja vuonna 2019 Memphis Grizzliesiin. Ennen NBA-uraansa hän pelasi Arizonan yliopistossa. 198-senttisellä Iguodalalla on isänsä puolelta nigerialaisia juuria. Hän oli ensimmäisen kierroksen yhdeksäs NBA:n vuoden 2004 varaustilaisuudessa. Iguodalan pelipaikka on joko heittävä takamies tai pieni laituri. Yhdysvaltain maajoukkueessa Iguodala on voittanut maailmanmestaruuden vuonna 2010 ja olympiakultaa vuonna 2012. == NBA-ura == Philadelphia 76ers valitsi Iguodalan vuoden 2004 NBA-varaustilaisuuden yhdeksäntenä varauksena. Heti tulokaskaudellaan hän pelasi avauksessa kaikissa 82 runkosarjaottelussa, ainoana Sixers-pelaajana. Hän oli myös joukkueestaan ainoa, joka teki tripla- tuplan kauden aikana. Kaudella 2005–2006 Iguodala pelasi jälleen kaikissa otteluissa avausviisikossa. All-Star-viikonloppuna hän sijoittui donkkikisassa toiseksi Nate Robinsonin jälkeen ja hänet valittiin Rookie Challenge -ottelun arvokkaimmaksi pelaajaksi toista kauttaan pelanneiden joukkueen (Sophomores) voitettua tulokaspelaajien joukkueen (Rookies). Allen Iversonin siirryttyä Denver Nuggetsiin joulukuussa 2006 Iguodalan odotettiin nousevan 76ersin uudeksi johtohahmoksi. Hän paransikin tilastojaan hyvin edellisistä kausista. Iguodala pelasi Philadelphia 76ersissä kahdeksan kauden ajan. Hän oli näinä vuosina (2004–2012) neljästi joukkueensa eniten pisteitä tehnyt pelaaja ja teki parhaimmillaan lähes 20 pistettä per ottelu (korkein pistekeskiarvo 19,9 kaudelta 2007–2008). Elokuussa 2012 hän siirtyi Denver Nuggetsiin oltuaan osa neljän joukkueen välistä pelaajakauppaa, jossa muita siirtyneitä pelaajia olivat muun muassa 76ersin hankkima Andrew Bynum ja Los Angeles Lakersin hankkima Dwight Howard. Iguodala on voittanut Golden State Warriorsissa NBA:n mestaruuden vuosina 2015, 2017, 2018 ja 2022. Lokakuussa 2023 Iguodala ilmoitti lopettavansa uransa 19 NBA-kauden jälkeen. == Lähteet == == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1984 syntyneet Luokka:Elävät henkilöt Luokka:Amerikannigerialaiset
The Ritual

The Ritual on thrash metal -yhtye Testamentin vuonna 1992 julkaistu viides studioalbumi. Tällä albumilla Testament siirtyi thrash metal -tyylistään perinteisemmän heavy metallin suuntaan. ==Kappaleet== # # # # # # # # # # # ==Kokoonpano== *Chuck Billy – laulu *Alex Skolnick – kitara *Eric Peterson – kitara *Greg Christian – basso *Louie Clemente – rummut == Aiheesta muualla == * * Luokka:Testamentin albumit Luokka:Vuoden 1992 albumit
Gargoyle – kammottava kostaja

Gargoyle – kammottava kostaja () on vuonna 2004 ensi-iltansa saanut yhdysvaltalainen toimintakauhuelokuva. Elokuva sai ensi-iltansa poikkeuksellisesti ensimmäisenä Venäjällä muutamaa päivää aikaisemmin ennen Yhdysvaltain ensi-iltaa. Elokuvan ohjasi Jay Andrews, joka oli myös mukana elokuvan tuotannossa ja käsikirjoituksessa. Muut käsikirjoittajat olivat Ion Ionescu ja Bill Munroe. Pääosaa esittivät Michael Paré ja Sandra Hess sekä Fintan McKeown, Kate Orsini ja Tim Abell. ==Juoni== Kaksi CIA-agenttia lähetetään Bukarestiin, Romaniaan ratkaisemaan kidnappausjuttua. He huomaavat jotain selittämätöntä: ilkeä gargoili, jonka luultiin aikaisemmin kuolleeksi ja kadonneen ikuisiksi ajoiksi, on nyt palannut takaisin kostamaan. ==Näyttelijät== Luokka:Vuoden 2004 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset kauhuelokuvat Luokka:Jim Wynorskin ohjaamat elokuvat Luokka:Monikieliset elokuvat
Gibson Moderne

Gibson Moderne on kitarayhtiö Gibsonin vuonna 1958 julkaisema kitaramalli. Se oli yksi kolmesta kitaramallista joita yhdessä kutsuttiin modernistic serieksi. Siihen kuului Modernen lisäksi Flying V sekä Explorer, jota siihen aikaan kutsuttiin vielä Futuraksi.Kitara - Suuri ensyklopedia Moderne epäonnistui mallina. Sen valmistus ei koskaan edes alkanut kunnolla, vaikka mallista oli tehty patentti vuonna 1957. Sitä kuten muutakin Modernistic series -sarjaa moitittiin liiasta uudenaikaisuudesta. Sitä valmistettiin vain pieni määrä, mutta ruvettiin sittemmin vuonna 1982 valmistamaan uudelleen. == Katso myös == *Gibson Flying V *Gibson Explorer == Lähteet == * Tony Bacon – Electric Guitars: The Illustrated Encyclopedia === Viitteet === Moderne
Ferdinand V

Ferdinand V voi tarkoittaa seuraavia hallitsijoita: *Ferdinand V, Aragonian kuningas Ferdinand II Katolilaisen hallitsijanimi Kastilian kuninkaana 1474–1506 *Ferdinand V, Itävallan keisari Ferdinand I:n hallitsijanimi Unkarin kuninkaana 1835–1848
Kaarlo Soinio

Kaarlo Kyösti Soinio (synt. Karl Gustaf Salin, 28. tammikuuta 1888 Helsinki – 24. lokakuuta 1960 Helsinki) oli suomalainen voimistelunopettaja, urheilutoimittaja, voimistelija ja jalkapalloilija, joka kilpaili vuosien 1908 ja 1912 kesäolympialaisissa. Myöhemmin hän oli Helsingin kaupungin apulaispoliisimestari.Kristiina Markkanen, Tukholman ihme, Helsingin Sanomat 4.7.2010 sivu C 7 Kaarlo Soinio pääsi ylioppilaaksi Helsingin suomalaisesta reaalilyseosta 1909 ja hän valmistui voimistelunopettajaksi 1912. Soinio toimi voimistelunopettajna Helsingin sokeainkoulussa, Helsingin maanviljelyslyseossa ja Helsingin suomalaisessa yhteiskoulussa vuoteen 1918 saakka jolloin hän siirtyi toimiupseeriksi Helsingin poliisilaitokselle. Soiniosta tuli Helsingin poliisimestarin nuorempi apulainen 1922 ja poliisimestarin apulainen 1924. Hän toimi useaan otteeseen myös vt. poliisimestarina muun muassa vuonna 1931 neljän kuukauden ajan. Vuonna 1932 Soinio siirtyi Helsingin kansanpuistojen isännöitsijäksi.50-vuotias. Kaarlo Soinio, Helsingin Sanomat, 28.01.1938, nro 26, s. 6, Kansalliskirjaston digitaaliset aineistot Soinio oli mukana Suomen voimistelujoukkueessa, joka voitti miesten joukkuevoimistelun olympiapronssia Lontoossa 1908. Neljä vuotta myöhemmin Tukholman olympialaisissa Soinio oli Suomen jalkapallomaajoukkueessa, joka sijoittui neljänneksi. Hän pelasi Suomen ensimmäisessä ottelussa Italiaa vastaan, mutta loukkaantui ja joutui jäämään pois muista otteluista. Joukkueeseen kuului myös hänen nuorempi veljensä Eino Soinio. Kaarlo Soinio oli Suomen jalkapallomaajoukkueen kapteeni sen pelatessa kaikkien aikojen ensimmäisen maaottelunsa 22. lokakuuta 1911 Ruotsia vastaan. Kaikkiaan hän pelasi urallaan kolme maaottelua. Kotimaassaan hän edusti Helsingin Jalkapalloklubia, jonka perustajajäseniin hän kuului. Hän voitti HJK:n riveissä Suomen mestaruuden vuosina 1911 ja 1912. Voimistelijana hän edusti Ylioppilasvoimistelijoita. Urheilu-uransa jälkeen ”Keppari” Soinio työskenteli Suomen Urheilulehden päätoimittajana vuosina 1913–1917 ja Helsingin Sanomien urheilutoimittajana vuosina 1918–1957. Suomen Palloliiton hallituksessa hän istui vuosina 1910–1935. Kansainvälisenä erotuomarina hän toimi sekä jalka- että jääpallossa. == Lähteet == * * Kaarlo Soinio Biography and Olympic Results Sports Reference LLC. === Viitteet === ==Aiheesta muualla== * * Kaarlo Soinio : Liikennekulttuuria kohti, Suomen Kuvalehti, 16.05.1925, nro 20, s. 30, Kansalliskirjaston digitaaliset aineistot * Kaarlo Soinio : Keski-Europan rantakylpylöihin tutustumassa. Käynti Budapestin, Wienin ja Berlinin kuuluisilla uimarannoilla, Helsingin Sanomat Viikkoliite, 08.06.1930, nro 23, s. 3, Kansalliskirjaston digitaaliset aineistot Luokka:Suomalaiset voimistelijat Luokka:Suomalaiset jalkapalloilijat Luokka:Jalkapallon Suomen mestarit Luokka:Suomalaiset olympiamitalistit Luokka:Suomalaiset jalkapallotuomarit Luokka:Suomalaiset jääpallotuomarit Luokka:Suomalaiset urheilutoimittajat Luokka:Suomalaiset urheiluvaikuttajat Luokka:Suomalaiset poliisit Luokka:Vuonna 1888 syntyneet Luokka:Vuonna 1960 kuolleet
Libba Bray

Libba Bray (oik. Martha E. Bray, s. 11. maaliskuuta 1964 AlabamaAbout Libba. Libbabray-kotisivu (Web Archive 2014). Viitattu 21.4.2020.) on yhdysvaltalainen nuortenkirjailija. Häneltä on suomennettu teos Kauhun ja kauneuden valtakunta, joka on ensimmäinen osa Brayn kirjoittamasta trilogiasta. Suomentamattomat jatko-osat ovat nimiltään Rebel Angels ja The Sweet Far Thing. Bray asui Teksasissa 26-vuotiaaksi, kunnes muutti New Yorkiin, jossa hän yhä asuu miehensä ja poikansa kanssa. Hänen isänsä oli saarnaaja ja äiti opettaja. Hän on opiskellut teatteria yliopistossa. Bray joutui 18-vuotiaana vakavaan auto-onnettomuuteen ja joutui käymään läpi 13 leikkausta kuudessa vuodessa korjatakseen kasvonsaLibba Bray´s Accident. Libbabray-kotisivu (Web Archive 2014). Viitattu 21.4.2020.. Hänellä on onnettomuuden seurauksena keinotekoinen vasen silmä. ==Teokset== ===Gemma Doyle -trilogia=== * A Great and Terrible Beauty, Delacorte (2003) * Rebel Angels, Delacorte (2005) * The Sweet Far Thing, Delacorte (2007) ===The Diviners -sarja=== * The Diviners, Little, Brown Books for Young Readers (2012) * Lair of Dreams (A Diviners Novel), Little, Brown Books for Young Readers (2015) * Before the Devil Breaks You (A Diviners Novel), Little, Brown Books for Young Readers (2017) * The King of Crows (A Diviners Novel), Little, Brown Books for Young Readers (2020) ===Erillisiä romaaneja=== *Going Bovine, Delacorte Books (2009) *Beauty Queens, Scholastic Press (2011) ===Novellikokoelmia=== *21 Proms, Scholastic Paperbacks (2007) *The Restless Dead, Candlewick (2007) *Up All Night, HarperTeen (2008) *Vacations from Hell, HarperTeen (2009) *"The Thirteenth Step", a short story in The Eternal Kiss: 13 Vampire Tales of Blood and Desire, toimitt. Trisha Telep, Running Press (2009) *"The Last Ride of the Glory Girls," Steampunk! An Anthology of Fantastically Rich and Stories (2015) === Suomennettu teos === * ==Lähteet== == Aiheesta muualla == * Kotisivut * Live Journal Luokka:Yhdysvaltalaiset fantasiakirjailijat Luokka:Yhdysvaltalaiset lasten- ja nuortenkirjailijat Luokka:Vuonna 1964 syntyneet Luokka:Elävät henkilöt
Hygieian malja

Hygieian malja on farmasian symboli, jonka alkuperä on kreikkalaisessa mytologiassa. Terveyden ja puhtauden jumalatar Hygieia kuvattiin antiikin taiteessa käärmeen kanssa, joka oli kietoutunut hänen käsivartensa ympärille ja joi hänen toisessa kädessä pitelemästään maljasta. Käärmeet on liitetty lääketieteeseen ja parantamiseen jo antiikin aikana, koska niiden nahanluonti oli uudistumisen ja elpymisen vertauskuva. == Katso myös == * Asklepioksen sauva Luokka:Kreikkalainen mytologia Luokka:Roomalainen mytologia Luokka:Symbolit
Red Serpent

Red Serpent on vuonna 2002 ensi-iltansa saanut yhdysvaltalainen toimintaelokuva. Elokuvan ohjasi Gino Tanasescu ja käsikirjoitti Drew Fleming. Pääosaa esittivät Roy Scheider, Michael Paré ja Oleg Taktarov. == Juoni == Steve Nicholas (Michael Paré) on tavanomaisella työmatkalla Moskovassa järjestämässä laivakuljetuksia Yhdysvaltoihin. Liikeneuvottelut sujuvat rutiinilla, kunnes Steve joutuu häikäilemättömän huumekartellin pelinappulaksi ja hänet pakotetaan mukaan huumeiden salakuljetusoperaatioon. Lisäksi gangsterit sieppaavat Steven tyttären, koska he haluavat vakuuttua hänen yhteistyöhaluistaan. Epätoivoinen Steve saa avukseen entisen KGB-agentti Sergein (Oleg Taktarov), joka käy omaa taisteluaan kartellia vastaan. == Näyttelijät == Luokka:Vuoden 2002 yhdysvaltalaiset elokuvat Luokka:Yhdysvaltalaiset toimintaelokuvat Luokka:Monikieliset elokuvat
Viemäripumppu

Viemäripumppu, arkikielessä imukuppi, tulisuudelma, putkimiehenpusu tai karhupumppu, on erilaisten viemäreiden avaamiseen tarkoitettu työkalu, jossa on useimmiten puinen varsi ja kuminen imukuppimainen pää. Tukos avataan mekaanisella pumppaamisella: viemäripumpun imukuppi liikuttaa vettä edestakaisin, kunnes tukos aukeaa. == Lähteet == Luokka:Työkalut
Lauri Tanner

Lauri Arvo Tanner (20. marraskuuta 1890 Helsinki – 11. heinäkuuta 1950 Helsinki) oli suomalainen voimistelija ja jalkapalloilija, joka kilpaili vuoden 1912 kesäolympialaisissa. Tanner oli mukana Suomen voimistelujoukkueessa, joka voitti Tukholmassa 1912 olympiahopeaa miesten vapaaohjelmassa. Hän kuului samoissa kisoissa myös Suomen jalkapallomaajoukkueeseen. Hänen ainoa pelinsä oli pronssiottelu, johon hän pääsi Ragnar Wickströmin loukkaannuttua ja jonka Suomi hävisi Alankomaille 9–0. Urallaan Tanner pelasi kaikkiaan kolme jalkapallomaaottelua ja teki niissä kaksi maalia. Kotimaassaan Tanner edusti Ylioppilasvoimistelijoita ja Helsingin Jalkapalloklubia. Edellisen riveissä hän voitti Suomen mestaruuden joukkuevoimistelussa vuonna 1912 ja jälkimmäisen riveissä jalkapallossa vuosina 1911, 1912, 1917, 1918 ja 1919. Ammatiltaan Lauri Tanner oli lääkäri. Hän oli myös Helsingin yliopiston voimistelulaitoksen johtaja vuosina 1945–1950. Urheilujohtajana hän toimi muun muassa Suomen Palloliiton hallituksen jäsenenä (varapuheenjohtaja vuosina 1919–1927), SVUL:n varapuheenjohtajana vuosina 1935–1948, Suomen Olympiakomitean hallituksen ja valtuuskunnan jäsenenä, Suomen Poikaurheiluliiton puheenjohtajana, HJK:n johtokunnan jäsenenä, Suomen Verkkopalloliiton varapuheenjohtajana sekä Urheilulääkäriyhdistyksen puheenjohtajana. Hänelle myönnettiin Suomen urheilun kultainen ansioristi vuonna 1949. == Lähteet == * Luokka:Suomalaiset jalkapalloilijat Luokka:Suomalaiset olympiamitalistit Luokka:Suomalaiset urheiluvaikuttajat Luokka:Suomalaiset voimistelijat Luokka:Suomalaiset lääkärit Luokka:Vuonna 1890 syntyneet Luokka:Vuonna 1950 kuolleet
Vapauden kansa

Vapauden kansa (ital. Il Popolo della Libertà eli, PdL) oli italialaisen miljardöörin Silvio Berlusconin johtama keskusta-oikeistolainen puolue. Puolue syntyi kun Forza Italia ja Alleanza Nazionale yhdistyivät maaliskuussa 2009. Puolueen toiminta siirrettiin marraskuussa 2013 uuteen puolueeseen, jolla on vanha nimi Forza Italia. Ennen puolueeksi muuttumista PdL oli oikeistopuolueiden koalitio vuoden 2008 vaaleissa. Vuonna 2013 Vapauden kansa sai edustajainhuoneen vaaleissa 21,56 prosenttia äänistä ja senaatin vaaleissa 22,3 prosenttia. Puolue kuului keskustaoikeiston liittoumaan, jonka johdossa oli Berlusconi. Tästä liittoumasta tuli edustajainhuoneen toiseksi suurin ryhmä ja senaatissa suurin. Puolue muodosti hallituksen yhdessä Demokraattisen puolueen kanssa. Hallituksen varapääministerinä on puolueen puoluesihteeri Angelino Alfano. Puheenjohtaja Berlusconi ei ole mukana hallituksessa. Marraskuussa 2013 puolue jakaantui, kun puoluesihteeri Alfano ilmoitti perustavansa uuden hallitusta tukevan puolueen. Seuraavana päivänä Berlusconin Vapauden kansa päätti siirtää toimintansa uuteen puolueseen, jolla on vanha nimi Forza Italia. Marraskuussa Forza Italia veti pois tukensa hallitukselta. == Lähteet == == Aiheesta muualla == * Puolueen kotisivu Luokka:Italian puolueet Luokka:Euroopan kansanpuolue
Bernardo Atxaga

Bernardo Atxaga (oik. Joseba Irazu, s. 1951 Espanja) on tunnetuin nykyinen baskikirjailija. Atxagan läpimurtoteos oli Obabakoak, joka ilmestyi baskiksi ja espanjaksi 1988. == Suomennetut teokset == * Obabakoak (1988) * Yksinäinen (1993) * Tuolla taivaalla (1996) * 9 kiveä, 27 sanaa (2001) == Aiheesta muualla == * Tarja Roinila: Baskimaan kansalliskirjailija vasten tahtoaan. Helsingin Sanomat 3.9.2001. Luokka:Espanjalaiset kirjailijat Luokka:Vuonna 1951 syntyneet Luokka:Elävät henkilöt
Delonte West

Delonte West (s. 26. heinäkuuta 1983 Washington D.C., Yhdysvallat) on yhdysvaltalainen peliuransa lopettanut koripalloilija. Hän syntyi Washington DC:ssä ja pelasi ennen ammattilaisuraansa Saint Joseph's Universityssa. West on 1,93-metrinen ja pelasi molempia takakentän pelipaikkoja eli heittävänä takamiehenä ja pelintekijänä. Westillä diagnosoitiin vuonna 2008 kaksisuuntainen mielialahäiriö. Hän on joutunut muun muassa asumaan kadulla ja tekemisiin virkavallan kanssa, viimeksi vuoden 2021 lokakuussa. == NBA == West oli ensimmäisen kierroksen kahdeskymmenesneljäs varaus NBA:n vuoden 2004 varaustilaisuudessa. Hänen seuroinaan olivat: * Boston Celtics (2004–2007 ja 2010–2011) * Seattle Supersonics (2007–2008) * Cleveland Cavaliers (2008–2010) * Dallas Mavericks (2011–2012) *Texas Legends (2013) *Fujian Xunxing (2013–2014) *Shanghai Sharks (2014) *Texas Legends (2015) == Lähteet == Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
Anderson Varejão

Anderson França Varejão (s. 28. syyskuuta 1982 Colatina) on brasilialainen koripalloilija, joka on edustanut NBA-seura Cleveland Cavaliersia vuodesta 2004 lähtien. == Ura == === Seurajoukkueet === Varejão valittiin Brasilian liigan arvokkaimmaksi pelaajaksi kaudella 2002, jolloin hän teki keskimäärin 17,7 pistettä ja otti 9,7 levypalloa ottelua kohden. Hän siirtyi kotimaastaan eurooppalaiseen FC Barcelonaan kesken kauden 2001–2002 ja debytoi samalla Euroliigassa. Kaudella 2002–2003 hän pelasi Espanjan liigassa ainoastaan muutaman ottelun, sillä häntä käytettiin lähinnä Euroliiga-otteluissa. Kausi päättyikin joukkueen osalta Euroliiga-mestaruuteen. Pisteiden valossa kausi 2003–2004 oli hänen parhaansa Euroliigassa, sillä hän teki 7,7 pistettä ottelua kohden. Kesällä 2004 Varejão oli mukana NBA:n varaustilaisuudessa, jossa Orlando Magic varasi hänet toisella kierroksella ja koko tilaisuuden 30:ntena pelaajana. Heinäkuussa 2004 seura kauppasi hänet yhdessä Drew Goodenin ja Steven Hunterin kanssa Cleveland Cavaliersille, jossa Varejão aloitti NBA-uransa. Kahtena ensimmäisenä NBA-kautenaan Varejão kärsi loukkaantumisista, mutta kaudella 2006–2007 hän oli sivussa ainoastaan yhdestä ottelusta. Hänet valittiin kaudella 2009–2010 NBA:n puolustustähdistön kakkostähdistöjoukkueeseen. Kausina 2010–2013 Varejão kärsi jälleen loukkaantumisista ja pelasi enimmillään vain 31 ottelua kautta kohden. Pisteiden valossa kausi 2012–2013 oli hänen NBA-uransa paras, sillä hän teki 25 ottelussa keskimäärin 14,1 pistettä ottelua kohden. Lisäksi hän otti kauden aikana keskimäärin 14,4 levypalloa, mikä oli myös hänen siihenastisen uransa paras lukema. === Maajoukkue === Varejão nousi Brasilian koripallomaajoukkueeseen jo vuonna 2001. Hän on edustanut maataan muun muassa vuosien 2002, 2006 ja 2010 MM-kilpailuissa. Lisäksi hän on voittanut Amerikan- mestaruuskilpailut vuosina 2005 sekä 2009. Varejão johdatti maansa vuoden 2012 olympiaturnauksessa viidenneksi. == Lähteet == == Aiheesta muualla == *NBA:n pelaajaprofiili *Euroliigan pelaajaprofiili *Basketball-Reference Luokka:Brasilialaiset koripalloilijat Luokka:Vuonna 1982 syntyneet Luokka:Elävät henkilöt
Leandro Barbosa

Leandro Mateus Barbosa (s. 28. marraskuuta 1982 São Paulo) on brasilialainen koripalloilija. 191-senttinen Barbosa kuului Brasilian maajoukkueeseen Lontoon kesäolympialaisissa 2012 ja MM-kilpailuissa Yhdysvalloissa 2002, Japanissa 2006, Turkissa 2010 ja Espanjassa 2014. Barbosan ura Yhdysvalloissa alkoi, kun hän oli 28. varaus NBA:n vuoden 2003 varaustilaisuudessa. Varauksen teki San Antonio Spurs, josta Barbosa kuitenkin siirtyi Phoenix Sunsiin. Barbosa valittiin NBA:ssa kauden 2006–2007 parhaaksi kuudenneksi pelaajaksi. Vuonna 2015 hän voitti Golden State Warriorsissa NBA:n mestaruuden.Basketball- Reference.comNBA == Lähteet == * Leandro Barbosa NBA Stats Basketball- Reference.com * Leandro Barbosa Bio, Stats and Results Olympics at Sports- Reference.com * Profiili NBA === Viitteet === == Aiheesta muualla == Luokka:Brasilialaiset koripalloilijat Luokka:Vuonna 1982 syntyneet Luokka:Elävät henkilöt
Stokmarknesin lentoasema

Stokmarknesin lentoasema sijaitsee Hadselin kunnassa Skagenissa lähellä Stokmarknesia Nordlandin läänissä Norjassa. Lentoyhtiö Widerøe harjoittaa kentältä reittiliikennettä Bodøön ja Tromssaan. Kiitotien jatkamista 1 199 metrin pituiseksi on suunniteltu. == Lähteet == Luokka:Nordlandin läänin lentoasemat Luokka:Hadsel
Hurskauden hinta

Hurskauden hinta () on vuonna 2000 ensi-iltansa saanut yhdysvaltalainen kauhuelokuva. Sen ohjasi, käsikirjoitti ja tuotti Uwe Boll, ja pääosaa esittivät Casper Van Dien, Michael Paré ja Eric Roberts. ==Juoni== Tom Gerrick (Casper Van Dein) on Wall Street -nero ja sarjamurhaaja. Kuusi hänen uhreistaan on menettänyt silmänsä, kuusi menettänyt korvansa, ja kolmelta on leikattu kieli irti. Neljättä uhriaan tappaessaan Gerrick kyllästyy menestykseensä murhaajana ja kutsuu itse poliisit paikalle väittäen löytäneensä kadulta 16-vuotiaan tytön ruumiin. Gerrick haluaa jäädä kiinni, mutta ensin hän haluaa leikitellä pidättäjillään. ==Näyttelijät== == Aiheesta muualla == * Luokka:Vuoden 2000 yhdysvaltalaiset elokuvat Luokka:Yhdysvaltalaiset kauhuelokuvat Luokka:Independent-elokuvat Luokka:Uwe Bollin ohjaamat elokuvat
Eric Piatkowski

Eric Todd Piatkowski (s. 30. syyskuuta 1970) on yhdysvaltalainen ammattilaisuransa lopettanut koripalloilija. Hän syntyi Ohion Steubenvillessä ja pääsi Stevens High Schoolin jälkeen Nebraskan–Lincolnin yliopistoon. 2,01-metrinen Piatkowski sai NBA-varauksensa vuonna 1994. Hän siirtyi pian Indiana Pacersista Los Angeles Clippersiin, jossa pelasi valtaosan urastaan, vuoteen 2003. Myöhemmin hän pelasi lyhyitä jaksoja Houston Rocketsissa, Chicago Bullsissa ja Phoenix Sunsissa. Piatkowski pelasi vuonna 2008 päättyneen NBA-uransa aikana yhteensä 789 runkosarja- ja 17 pudotuspeliottelua. Ennen ammattilaisuraansa Piatkowski pelasi neljä vuotta yliopistokoripalloa ja oli voittamassa vuonna 1994 Big Eight Conferencen mestaruutta. Häntä pidetään yhtenä Nebraskan–Lincolnin yliopiston koripallojoukkueen historian parhaista pelaajista ja joukkue jäädyttikin hänen pelinumeronsa (52) vuonna 2006. == Lähteet == Luokka:Yhdysvaltalaiset koripalloilijat Luokka:Vuonna 1970 syntyneet Luokka:Elävät henkilöt
Michael Bradley

Michael Sheehan Bradley (s. 31. heinäkuuta 1987 Princeton, New Jersey, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa MLS-liigan Toronto FC:tä. Bradley aloitti ammattilaisuransa MLS:n MetroStarsissa, jota edusti vuosina 2004–2005. Vuonna 2006 hän siirtyi Eurooppaan, alankomaalaiseen Heerenveeniin, josta vuonna 2008 saksalaiseen Mönchengladbachiin. Jälkimmäisellä kaudellaan Heerenveenissä hän teki yhden kauden maaliennätyksensä, 16 liigamaalia, ja sijoittui Eredivisien maalipörssin jaetulle sijalle kuusi. Alkuvuonna 2011 hän siirtyi loppukauden 2010–2011 kattavalla lainasopimuksella Englannin Valioliigan Aston Villaan, mutta toisin kuin aiemmissa seuroissaan, ei saavuttanut paikkaa joukkueen vakiokokoonpanossa. Elokuussa 2011 Bradley siirtyi italialaisseura Chievo Veronaan. Hän sai kehuja nopeasta sopeutumisestaan uuteen maahan ja Serie A:n pelitapaan. Heinäkuussa 2012 hän siirtyi nelivuotisella sopimuksella yhteen saman sarjan suurseuroista, AS Romaan, joka antoi Chievolle siirtokorvauksena 3,75 miljoonaa euroa. Ensimmäisellä kaudellaan Romassa hän sai hyvin peliaikaa, pelaten 30 liigaottelua, 24:ssä avauskokoonpanossa, ja viisi Italian cupin ottelua, kaikissa avauskokoonpanossa. Roma sijoittui Italian cupissa vuonna 2013 toiseksi Lazion jälkeen; Bradley pelasi loppuottelussa täydet 90 minuuttia. Seuraavalla kaudella hänen peliaikansa Romassa väheni selvästi ja tammikuussa 2014, Serie A:n kauden 2013–2014 ollessa kesken, Bradley palasi MLS-liigaan kanadalaisseura Toronto FC:n hankittua hänet seitsemällä miljoonalla eurolla. Yhdysvaltain maajoukkueessa Bradley teki ensiesiintymisensä vuonna 2006. Hän saavutti Yhdysvaltain riveissä CONCACAF Gold Cupin voiton vuonna 2007. Hän on pelannut jalkapallon maailmanmestaruuskilpailuissa vuonna 2010. Hän pelasi turnauksessa neljä ottelua, kaikissa täydet minuutit, ja teki yhden maalin, 2–2-tasoitusmaalin alkulohko-ottelussa Sloveniaa vastaan. Kaikkiaan Bradley on pelannut 140 maaottelua ja tehnyt niissä 17 maalia. Bradleyn isä Bob on Yhdysvaltain maajoukkueen entinen päävalmentaja. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Vuonna 1987 syntyneet Luokka:Elävät henkilöt
Jeff Malone

Jeffrey Nigel ”Jeff” Malone (s. 28. kesäkuuta 1961) on yhdysvaltalainen koripalloilija. Hän syntyi Alabaman Mobilessa ja pelasi ennen ammattilaisuraansa yliopistotasolla Mississippi Statessa. Malone pelasi vuosina 1983–1990 Washington Bulletsissa, jonka jäsenenä hän oli kahdesti tähdistöottelijana. Hänen myöhemmät seuransa olivat Utah Jazz (1990–1994), Philadelphia 76ers (1994–1996) ja Miami Heat (1996). Malone on 1,93-metrinen. == Lähteet == Luokka:Yhdysvaltalaiset koripalloilijat Luokka:Vuonna 1961 syntyneet Luokka:Elävät henkilöt
Kyle Sullivan

Kyle Russell Sullivan (s. 24. syyskuuta 1988) on yhdysvaltalainen näyttelijä. Hänet tunnetaan varsinkin Larryn roolista Foxin televisiosarjassa The War at Home (2005–2007). Sullivanilla oli vuosina 2000–2003 myös rooli (Dabney Hooper) televisiosarjassa Veljemme on nero. == Aiheesta muualla == * Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt Luokka:Yhdysvaltalaiset lapsinäyttelijät
Dean Collins

Dean Richard Collins (s. 30. toukokuuta 1990) on yhdysvaltalainen näyttelijä. Hänet tunnetaan erityisesti Miken roolista Foxin televisiosarjassa The War at Home (2005–2007). Collins on ollut kolmesti ehdolla Young Artist -palkinnon saajaksi. == Aiheesta muualla == * Luokka:Yhdysvaltalaiset näyttelijät Luokka:Vuonna 1990 syntyneet Luokka:Elävät henkilöt Luokka:Yhdysvaltalaiset lapsinäyttelijät